text: 1: Hvussu ofta íðkar tú ítrótt um vikuna og hvønn ítrótt er talan um.
text: #000008
text: Tað er nokkso ymiskt – kanska einar 3 ferðir um vikuna í miðal. Mær dámar grundleggjandi væl allan ítrótt, sum eg havi roynt. Í løtuni íðki eg mest okkurt av hesum: renning, súkkling, inniróður, hockey ella golf. Mær dámar eisini væl at spæla fótbólt, badminton, tennis og squash.
text: #000009
text: 2: Íðkaði tú ítrótt sum barn?
  Ja, sum heilt lítil minnist eg serliga skúlaítróttin. Eg gekk í Kommunuskúlanum fyrstu fýra árini, har minnist eg serliga fótbólt, hondbólt og svimjing (uttandura brrr...) Eg flutti síðani til Onglands, har vit í skúlanum íðkaðu frælsan ítrótt, fótbólt, rugby, hockey og cricket. Eg kom á skúlaliðini í renning og fótbólti.
text: #000010
text: 3: Hvønn týdning hevur ítróttur fyri teg og familjuna?
  Ítróttur hevur altíð havt stóran týdning – og ítrótturin hevur ymsar leiklutir í lívinum til ymsar tíðir.
  Sum kappingarítrótt, havi eg á ungum árum kappast á høgum støði í róðri og frælsum ítrótti. Vann okkurt FM í róðri og umboðaði Føroyar á oyggjaleikum í frælsum ítrótti.
text: #000011
text: Ítróttur sum motión er altíð góður, og har kann allur ítróttur brúkast. Tað er ikki so farligt, júst hvat tú íðkar. Tað týdningarmesta er at gera okkurt, sum tú heldur vera stuttligt, tí so er kjansurin størri, at tú heldur á at íðka. So eg havi roynt eina rúgvu av ítróttargreinum, og allar eru stuttligar.
text: #000012
text: Ítrótturin kann eisini vera reint undirhald. Hesa upplivingina fái eg, tá eg eri til dyst við Løkin #samanstandavitsterk ella á Tórsvølli #samanframá, ella tá t.d. fótbóltur #HWTL, amerikanskur fótbóltur #GoHawks, olympisku leikirnir ella súkkling er í sjónvarpinum.
  Sonurin hevur luttikið í flest øllum ítróttagreinum í nærøkinum, og frúan dámar væl fitness í ymiskum variantum.
text: #000014
text: Hevur tú hug at førleikamenna teg, at fáa eitt netverk tvørtur um ítróttagreinar og fáa íblástur til komandi kappingarár? So [...]
text: #000022